section_heading: Analiza i izvori pogrešaka
paragraph_text: Termin korisnički ekvivalentna pogreška raspona označava standardnu devijaciju komponente pogreške u udaljenosti od prijamnika do satelita. Standardna devijacija pogreške u poziciji prijamnika <math>\ \sigma_{rc}</math> računa se množenjem PDOP-a (engl. Position Dilution Of Precision, pozicijska dilucija preciznosti) sa <math>\ \sigma_R</math>, standardnom devijacijom korisnički ekvivalentnih pogrešaka raspona. <math>\ \sigma_R</math> računa se kvadratnim korjenovanjem zbroja kvadrata standardnih devijacija individualne komponente.